Archway Islands

Archway Islands sú skupinou štyroch skalných útvarov alebo malých ostrovov na Novom Zélande. Ostrovy sa nachádzajú v oblasti Golden Bay / Mohua u pláže Wharariki. Geografia a názov Archway Islands sa nachádzajú hneď na západ od severného bodu Južného ostrova, Cape Farewell, a na konci cesty Wharariki Road. Západne odtiaľ sa nachádzajú len pešie chodníky pozdĺž pobrežia. Chôdzou to z parkoviska na konci Wharariki Road na pláž Wharariki trvá približne 20 minút jedným smerom. Na parkovisko pri Wharariki sa dá dostať z Collingwoodu cez Pūpongu, kde cesta odbočuje a pokračuje ako Wharariki Road. Názov „Archway Islands“ bol oficiálne potvrdený a zverejnený 14. novembra 2013, keď New Zealand Geographic Board (v preklade Novozélandská geografická rada) oficiálne oznámila 133 názvov miest. Tieto štyri ostrovy sú malé, pričom najväčší z nich má rozmery približne 300 × 200 metrov. Najväčší z ostrovov je najbližšie k pevnine a susedí s plážou Wharariki. Väčšinou nie je od pláže odrezaný morom. Druhý ostrov leží približne 150 metrov od brehu a je relatívne plochý a porastený vegetáciou. Zvyšné dva ostrovy sú typické skalné útvary, pričom väčší z nich má výšku 66 metrov a obsahuje dva prírodné skalné oblúky, čo dalo názov celej skupine ostrovov (arch = oblúk). Uzamykacia obrazovka Microsoftu Ostrovy sa dostali do medzinárodnej pozornosti v polovici roku 2015, keď spoločnosť Microsoft vydala operačný systém Windows 10, ktorý obsahoval fotografiu ostrovov ako jednu z obrázkov uzamykacej obrazovky. Keď Tasman District Council (v preklade Rada okresu Tasman) začala používať Windows 10, zamestnanci si mysleli, že ich IT oddelenie nainštalovalo fotografiu Archway Islands ako uzamykaciu obrazovku. Až po istom čase si uvedomili, že obrázok si vybrala samotná spoločnosť Microsoft. Atrakcie Pláž poblíž je populárna kvôli kolónii mláďat tuleňov (podčeľaď Arctocephalinae). Počas odlivu majú ľudia prístup k plytšej vode, kde sa mláďatá hrajú pred najvýchodnejším ostrovom Archway Islands. Referencie Iné projekty Commons ponúka multimediálne súbory na tému Archway Islands Zdroj Tento článok je čiastočný alebo úplný preklad článku Archway Islands na anglickej Wikipédii.